b'\n_START_ARTICLE_\nMiodlingo apskritis\n_START_SECTION_\nIstorija\n_START_PARAGRAPH_\nMiodlingo apskritis atsirado 1896\xc2\xa0m., iki tol \xc5\xa1ios apskrities bendruomen\xc4\x97s buvo Badeno apskrityje. 1938\xc2\xa0m. apskritis prijungta prie Did\xc5\xbeiosios Vienos kaip 24-ta apskritis, o dalis bendruomeni\xc5\xb3 \xc4\xaf\xc4\x97jo \xc4\xaf 25-t\xc4\x85 apskrit\xc4\xaf. 1954\xc2\xa0m. v\xc4\x97l atkurta savaranki\xc5\xa1ka Miodlingo apskritis, kuri \xc4\xaf\xc4\x97jo \xc4\xaf \xc5\xbdemutin\xc4\x97s Austrijos \xc5\xbeem\xc4\x99.\n_START_SECTION_\n\xc5\xaakis\n_START_PARAGRAPH_\nPlotu Miodlingo apskritis yra viena ma\xc5\xbeiausi\xc5\xb3, ta\xc4\x8diau ekonomi\xc5\xa1kai viena stipriausi\xc5\xb3 Austrijoje. Joje surenkami did\xc5\xbeiausi mokes\xc4\x8diai. Daugelis \xc4\xafmoni\xc5\xb3 yra rytin\xc4\x97se lygumose, mi\xc5\xa1kingose bendruomen\xc4\x97se daugiausia yra gyvenamieji b\xc5\xabstai, taip pat \xc4\x8dia antruosius namus turi daug Vienos gyventoj\xc5\xb3. Did\xc5\xbeiausia \xc4\xafmon\xc4\x97 yra vienas did\xc5\xbeiausi\xc5\xb3 Europos prekybos centr\xc5\xb3\xc2\xa0\xe2\x80\x93 Shopping City S\xc3\xbcd (SCS).\n_START_SECTION_\nSusisiekimas\n_START_PARAGRAPH_\nMiodlingo apskritis yra vienintel\xc4\x97 Austrijoje, kurioje yra keturios skirtingos autostrados ir greitkeliai: Autostrada A2 (Austrija) Pietin\xc4\x97 autostrada, A21 i\xc5\xa1orinio aplinkkelio autostrada, Vienos aplinkkelis S1 ir A3 Pietry\xc4\x8di\xc5\xb3 autostrada. Kiti svarb\xc5\xabs keliai yra buv\xc4\x99 federaciniai plentai B17 Triesterstra\xc3\x9fe ir B16._NEWLINE_\xc3\x96BB Piet\xc5\xb3 gele\xc5\xbeinkelis yra svarbiausia \xc5\xa1iaur\xc4\x97s-piet\xc5\xb3 jungtis. Be to yra Potendorfo linija, Aspango ir Badeno gele\xc5\xbeinkeliai.\n_START_SECTION_\nAdministracinis suskirstymas\n_START_PARAGRAPH_\nMiodlingo apskrityje yra 20 bendruomeni\xc5\xb3, tarp j\xc5\xb3 vienas miestas.'